ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 189.41 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,137 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 189.41 கோடிக்கும் அதிகமான  டோஸ்கள் செலுத்தப்பட்டுள்ளன. 2,34,30,863 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.94 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,911 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,41,887.
இந்தியாவில் கடந்த 24 மணி நேரத்தில் 2,568 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,19,552 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.86 கோடி . வாராந்திரத் தொற்று 0.71 சதவீதமாக உள்ளது. தினசரித் தொற்று விகிதம் 0.61 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1822199
விண்வெளித்துறை
விண்வெளியை அமைதிக்காகப் பயன்படுத்துதல், விண்வெளி ஆய்வு ஆய்வில் ஒத்துழைப்புக்கான இந்தியா – இந்தோனேஷியா இடையேயான கட்டமைப்பு ஒப்பந்தத்திற்கு மத்திய அமைச்சரவை ஒப்புதல்
விண்வெளியை அமைதிக்காகப் பயன்படுத்துதல், விண்வெளி ஆய்வு ஆகியவற்றில் ஒத்துழைப்புக்கான இந்தியா – இந்தோனேஷியா இடையேயான கட்டமைப்பு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இந்தக் கட்டமைப்பு ஒப்பந்தம் 2018 மே மாதம் 30-ம் தேதி ஜகர்த்தாவில் கையெழுத்திடப்பட்டு பரிமாறிக்கொள்ளப்பட்டது.
விவரங்கள்:
- இந்தக் கட்டமைப்பு ஒப்பந்தம் கீழ்கண்ட துறைகளில் ஒத்துழைப்புக்கு உதவியாக இருக்கும். விண்வெளி அறிவியல், விண்வெளி ஆராய்ச்சி, விண்வெளி தொழில்நுட்பப், பயன்பாடு, தொலை உணர்வு, ஒருங்கிணைந்த பிஐஏகே டிடிசி நிலைய பராமரிப்பு, இந்திய தரை நிலையத்தை அமைத்தல், ஐஆர்ஐஎம்எஸ் நிலையத்தை அமைத்தல், லபான்-ல் தயாரிக்கப்பட்ட செயற்கை கோள்களை செலுத்துவதில் உதவி, தரை நிலையங்களை பரஸ்பரம் பயன்படுத்துதல்.
- இந்த கட்டமைப்பு ஒப்பந்தம் குறிப்பிட்ட நடவடிக்கைகளுக்கான செயல்பாட்டு ஏற்பாடுகளை இறுதி செய்ய வழி வகுக்கும். டிஓஎஸ் /இஸ்ரோ மற்றும் இந்தோனேஷியாவின் தேசிய ஏரோனாட்டிக்ஸ், விண்வெளி நிறுவனம்  ஆகியவற்றிலிருந்து உறுப்பினர்களைக் கொண்ட கூட்டுப் பணிக்குழுவை அமைப்பதற்கு இது வகை செய்யும். இந்தக் குழு ஒப்பந்தத்தின் இலக்குகளை அடைய உதவும்.
தாக்கம்:
இந்தியாவுக்கும் இந்தோனேஷியாவுக்கும் இடையே ஒத்துழைப்பை வலுப்படுத்த இந்தக் கட்டமைப்பு உடன்பாடு உதவும். இந்த உடன்பாடு இந்தோனேஷியாவில் இஸ்ரோவின் டிடிசி நிலையம் மற்றும் ஐஆர்ஐஎம்எஸ் நிலையம் ஆகியவற்றை அமைக்க உதவும்
பின்னணி:
2018 ஏப்ரல் 23 – 26 இடையே ஜகர்த்தாவில் நடைபெற்ற இந்தியா –இந்தோனேஷியாவுக்கு இடையிலான கூட்டத்தில் விண்வெளியை அமைதிப் பணிகளுக்காகப் பயன்படுத்துவது, விண்வெளி ஆராய்ச்சியில் ஒத்துழைப்பு ஆகியவற்றுக்கான பரஸ்பரம் ஏற்புடைய ஒப்பந்தத்தின் முன்வடிவை உருவாக்க இஸ்ரோவும், லபானும் பேச்சுவார்த்தைகள் நடத்தின. தேவையான ஒப்புதல்களை வெளியுறவு அமைச்சகத்திடமிருந்து பெற்ற பிறகு இந்த கட்டமைப்பு ஒப்பந்தம் கையெழுத்திடப்பட்டு இந்திய பிரதமர் திரு நரேந்திர மோடி 2018 மே மாதம் 30-ம் தேதி இந்தோனேஷியாவில் பயணம் மேற்கொண்ட போது கையெழுத்திடப்பட்டது.
-------------
(Visitor Counter : 102
ஊரக வளர்ச்சி அமைச்சகம்
டிஜிட்டல் இந்தியா நில ஆவணங்கள் நவீனமயமாக்கல் திட்டத்தின் கீழ், நில ஆவணங்களை கணினி மயமாக்குதல் மற்றும் நில வரைபடங்களை டிஜிட்டல் மயமாக்குவதற்கான முயற்சிகளை நில வளத் துறை மேற்கொண்டு வருகிறது
அண்மைக்காலமாக நிலவளத் துறை மக்களின் வாழ்வை எளிதாக்குவதற்காக பல்வேறு முயற்சிகளை மேற்கொண்டுள்ளது. டிஜிட்டல் இந்தியா நில ஆவணங்கள் நவீனமயமாக்கல் திட்டத்தின் கீழ், பொதுமக்கள் பயன்பெறும் வகையில் நில ஆவணங்களை கணினி மயமாக்குதல் மற்றும் நில வரைபடங்களை டிஜிட்டல் மயமாக்குதல் ஆகிய பணிகளை இத்துறை மேற்கொண்டு வருகிறது. எடுத்துக்காட்டாக, உரிமைப் பதிவேடுகளைக் கணினிமயமாக்குதல், பதிவு அலுவலகங்களைக் கணினிமயமாக்குதல் ஆகியவற்றைப் பொறுத்தவரை, 2023 ஆகஸ்ட் 8 ஆம் தேதி நிலவரப்படி தேசிய அளவிலான சாதனை 94% ஆகும்.
இதேபோல், நாட்டில் வரைபடங்களின் டிஜிட்டல்மயமாக்கல் 76% ஆகும். இதுதவிர, அனைத்து நில தொகுப்புகளுக்கும் தனித்துவமான நிலத் தொகுப்பு அடையாள எண்ணினை நிலவளத் துறை  ஒதுக்குகிறது; மேலும் ஓராண்டு காலத்திற்குள், ஏறத்தாழ 9 கோடி நில தொகுப்புகளுக்கு இத்தகைய ஆதார் எண் ஒதுக்கப்பட்டுள்ளது. முன்பு, ஆவணங்களைப் பதிவு செய்வது, எழுத்துமுறையில் இருந்தது, ஆனால் இப்போது மின்னணு முறையில் பதிவு செய்யப்படுகிறது.
இந்தத் திட்டங்கள் குறித்து பொது மக்களுக்கு விழிப்புணர்வை ஏற்படுத்தும் பொருட்டு, இத்துறை ஒரு ஊடகத் திட்டத்தை வகுத்துள்ளது, இது 2023 ஆகஸ்ட் 11 ஆம் தேதி அறிமுகப்படுத்தப்படும். பிரச்சாரத்தின் முதல் கட்டத்தில் வெளிப்புற ஊடகங்கள், சமூக ஊடகங்கள் மற்றும் மொத்த எஸ்எம்எஸ் கூறுகள் அடங்கும்.
சமூக நிதி மற்றும் அதிகாரமளித்தல் அமைச்சகம்
உலக டிஸ்லெக்ஸியா தினம் கடைப்பிடிக்கப்பட்டது
உலக டிஸ்லெக்ஸியா தினம் ஆண்டுதோறும் கடைப்பிடிக்கப்படுகிறது. டிஸ்லெக்ஸியா என்பது பொதுவான கற்றல் கோளாறு ஆகும், இது ஒருவர் சரியாக படிக்கவும், எழுதவுதற்குமான திறனை பாதிக்கிறது. டிஸ்லெக்ஸியா உள்ளவர்கள் பெரும்பாலும் விரைவாகப் படிக்கவும், பிழைகள் இல்லாமல் எழுதவும் முடியாது. டிஸ்லெக்ஸியா உள்ளவர்கள் வாசிப்பு, எழுதுதல் ஆகியவற்றில் சிரமப்பட்டு அதனை எதிர்கொள்ள கை-கண் ஒருங்கிணைப்பு தேவைப்படும். உலக டிஸ்லெக்ஸியா தினம், இத்தகைய குறைபாடுகளை சரிசெய்ய தேவையான நடவடிக்கைகள் குறித்த விழிப்புணர்வை ஏற்படுத்துகிறது. டிஸ்லெக்ஸியா உள்ள நபர்கள் தங்கள் கற்றல் முயற்சிகளில் உள்வாங்குதல், கல்விக்கான அணுகல், பயனுள்ள உத்திகளை செயல்படுத்துதல் ஆகியவற்றை ஊக்குவிப்பதை இந்த நாள் நோக்கமாகக் கொண்டுள்ளது.
மத்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் உள்ள மாற்றுத் திறனாளிகளுக்கு அதிகாரமளித்தல் துறை நாட்டின் மாற்றுத் திறனாளிகளின் அனைத்து மேம்பாட்டுப் பணிகளையும் கவனிக்கும் ஒருங்கிணைப்புத் துறையாகும். மக்களிடையே டிஸ்லெக்ஸியா குறித்த விழிப்புணர்வை ஏற்படுத்தும் நோக்கில், இத்துறையுடன் தொடர்புடைய நிறுவனங்கள் மூலம் உலக டிஸ்லெக்ஸியா தினத்தைக் கடைப்பிடித்து, இணையதள கருத்தரங்கில், உடற்கல்வி கருத்தரங்கு, விழிப்புணர்வு நிகழ்ச்சி, பேரணி, மூன்று நாள் பயிலரங்கம், சுவரொட்டி, வினாடி வினா போட்டி ஆகியவற்றை நாடு முழுவதும் 30-க்கும் மேற்பட்ட இடங்களில் நடத்தியது.
வடகிழக்குப் பகுதி வளர்ச்சி அமைச்சகம்
வடகிழக்கில் சாத்தியமான திட்டங்கள் குறித்து மத்திய அமைச்சருடன், பிரான்ஸ் தூதர் ஆலோசனை
வடகிழக்கு மண்டல வளர்ச்சி துறை அமைச்சர் டாக்டர் ஜித்தேந்திர சிங்கை, இந்தியாவுக்கான பிரான்ஸ் தூதர் இம்மானுவேல் லெனைன் இன்று சந்தித்து, வடகிழக்கு மாநிலங்களில் சாத்தியமான கூட்டு முயற்சித் திட்டங்கள் குறித்து ஆலோசனை நடத்தினார்.
அப்போது, இந்தாண்டு தொடக்கத்தில், வெளிநாட்டு தூதர்களுடன் இணைந்து ஜம்மு காஷ்மீர் பகுதிக்கு சென்ற அருமையான நினைவுகளை இம்மானுவேல் பகிர்ந்து கொண்டார்.
வடகிழக்கு மாநிலங்களில், சுற்றுலா உட்பட சில பல துறைகளில் கூட்டு முயற்சியுடன் சில திட்டங்களை மேற்கொள்வதற்கான வாய்ப்புகளை ஆராய பிரான்ஸ் விரும்புவதாக இம்மானுவேல் தெரிவித்தார்.
பிரதமர் திரு நரேந்திர மோடியின் தலைமையின் கீழ், வடகிழக்கு மாநிலங்களில் கூட்டு முயற்சியுடன் மேற்கொள்ளப்படும் திட்டங்களை டாக்டர் ஜித்தேந்திர சிங் விளக்கினார். இஸ்ரேல் கூட்டு முயற்சியுடன் மிசோரம் மாநிலத்தில் சிட்ரஸ் பழ பூங்கா அமைக்கப்பட்டது, ஜப்பான் கூட்டு முயற்சியுடன் சில கட்டமைப்பு திட்டங்கள் மேற்கொள்ளப்படுவது பற்றியும் டாக்டர் ஜித்தேந்திர சிங் எடுத்துக் கூறினார்.
சுற்றுலா, கைவினைப் பொருட்கள், கைத்தறி, உணவு, பழங்கள் துறைகள் உட்பட ஆராயப்படாத பல துறைகள் வடகிழக்குப் பகுதியில் இருப்பதாக டாக்டர் ஜிதேந்திர சிங் கூறினார்.
மூங்கில் தயாரிப்பையும், வர்த்தகத்தையும் ஊக்குவிக்க 100 ஆண்டு கால பழமையான இந்திய வனச்சட்டம் திருத்தப்பட்டதையும் டாக்டர் ஜிதேந்திர சிங் எடுத்துக் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும் : https://pib.gov.in/PressReleasePage.aspx?PRID=1674314
-----
(Visitor Counter : 167
மத்திய அமைச்சரவை
சத்தீஸ்கர் மாநிலத்தின் பீஜப்பூர், தண்டேவாடா மற்றும் சுக்மா மாவட்டங்களின் உட்பகுதிகளைச் சேர்ந்த உள்ளூர் பழங்குடியின இளைஞர்களை, ஆட்சேர்ப்பு முகாம் மூலம் சிஆர்பிஎஃப் கான்ஸ்டபிள் பதவிக்கு தேர்வு செய்வதற்கான கல்வித் தகுதியைத் தளர்த்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், சத்தீஸ்கர் மாநிலத்தின் தென்மாவட்டங்களான பீஜப்பூர், தண்டேவாடா மற்றும் சுக்மா ஆகிய மூன்று மாவட்டங்களைச் சேர்ந்தவர்களை, மத்திய ரிசர்வ் காவல் படையான சிஆர்பிஎஃப்-ல் 400 கான்ஸ்டபிள்  பதவிக்கு தேர்வு செய்யும் விதமாக இப்பணிக்கான கல்வித்தகுதியை பத்தாம் வகுப்பு தேர்ச்சியிலிருந்து எட்டாம் வகுப்பு என தளர்த்துவதென்ற மத்திய உள்துறை அமைச்சகத்தின் யோசனைக்கு ஒப்புதல் அளித்துள்ளது.
இது தொடர்பாக இந்த மூன்று மாவட்டங்களின் உட்பகுதிகளிலும், ஆட்தேர்வு தொடர்பாக உள்ளூர் பத்திரிகைகளில் விளம்பரம் கொடுப்பது மட்டுமின்றி, அனைத்து வகைகளிலும், விரிவான விளம்பரம் செய்யப்படும்.
பீஜப்பூர், தண்டேவாடா மற்றும் சுக்மா மாவட்டங்களின் உட்பகுதிகளைச் சேர்ந்த 400 பழங்குடியின இளைஞர்கள் வேலைவாய்ப்பினைப் பெறுவார்கள். இந்த ஆட்தேர்வுக்கான உடல் தகுதியிலும், தேவையான தளர்வுகளை உள்துறை அமைச்சகம் வழங்கும்.
கடந்த 2016-17-ல் சிஆர்பிஎஃப்-பில் பழங்குடியின விண்ணப்பதாரர்களை சேர்த்து பஸ்தாரியா பட்டாலியன் படைப்பிரிவு உருவாக்கப்பட்ட போதிலும், இந்த மூன்று மாவட்டங்களையும் சேர்ந்த இளைஞர்கள் உரிய கல்வித்தகுதியான பத்தாம் வகுப்பு தேர்ச்சி பெறாதவர்களாக இருப்பதால் படைப்பிரிவு உருவாக்கப்பட்டதன் நோக்கம் நிறைவேறவில்லை. எனவே, கல்வித் தகுதியைத் தளர்த்த உள்துறை அமைச்சகம் திட்டமிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1830118
-----
(
சிறப்பு சேவைகள் மற்றும் கட்டுரைகள்
ஆவடி சிவிஆர்டிஇ நிறுவனத்தில் தேசிய அறிவியல் தினம் கொண்டாட்டம்
சென்னை அருகே ஆவடியில் உள்ள போர் ஊர்திகள் ஆராய்ச்சி மற்றும் மேம்பாட்டு நிறுவனத்தில் தேசிய அறிவியல் தினம் இன்று கொண்டாடப்பட்டது. சர்வதேச நலனுக்காக சர்வதேச அறிவியல் என்ற கருப்பொருளில் கொண்டாடப்பட்ட தேசிய அறிவியல் தினத்தில் நிறுவனத்தின் இயக்குநர் திரு. வி. பாலமுருகன் கலந்துகொண்டு சிறப்புரை ஆற்றினார். ’நவீன போர் ஊர்திகளில் தானியங்கி வெடிபொருள் நிரப்பும் அமைப்பின் வடிவமைப்பு குறித்து விஞ்ஞானி டாக்டர் என்.பாபு உரை நிகழ்த்தினார். தொடர்ந்து தேசிய அறிவியல் தின பதக்கம் மற்றும் பாராட்டு சான்றிதழ் விஞ்ஞானி பாபுவுக்கு வழங்கப்பட்டது. நிகழ்வில் டாக்டர் வி பாலகுரு, இணை இயக்குநர், மூத்த விஞ்ஞானிகள், தொழில்நுட்ப அதிகாரிகள் பலர் கலந்து கொண்டனர்.
(Visitor Counter : 84
விவசாயத்துறை அமைச்சகம்
தேசிய கூட்டுறவு மேம்பாட்டுக் கழகத்தின் சஹாகர் மித்ரா: தொழில் பயிற்சித் திட்டத்தை மத்திய வேளாண் மற்றும் விவசாயிகள் நல்வாழ்வுத்துறை அமைச்சர் திரு.நரேந்திர சிங் தோமர் தொடங்கி வைத்தார்.
உள்ளூர்த் தயாரிப்புகளுக்குக் குரல் கொடுக்கும், பிரதமர் நரேந்திர மோடியின், ஆத்மநிர்பார் பாரத்  அழைப்பின் பேரில், சஹாகர் மித்ரா:
தொழில் பயிற்சித் திட்டம் , மத்திய வேளாண் மற்றும் விவசாயிகள் நல்வாழ்வுத்துறை அமைச்சர் திரு.நரேந்திர சிங் தோமரால் நேற்று முன்தினம் தொடங்கி வைக்கப்பட்டது. திட்டத்தை தொடங்கி வைத்து, திரு தோமர் பேசுகையில், தனித்துவமான கூட்டுறவுத்துறை மேம்பாட்டுக்கான நிதி அமைப்பான, தேசியக் கூட்டுறவு மேம்பாட்டுக் கழகம் , கூட்டுறவுத்துறையின் மேம்பாட்டுக்காக, புதிய தொழில்முனைவோர்கள் வளர்ச்சிக்கு உகந்த சூழலுக்கு, திறன் மேம்பாடு, இளைஞர்களுக்கு ஊக்கத்தொகையுடன் கூடிய தொழில் பயிற்சி மற்றும் இளம் கூட்டுறவாளர்களுக்கு ஸ்டார்ட் அப் திட்டத்தின் கீழ் உறுதி அளிக்கப்பட்ட திட்டங்களுக்கான கடன் என பல்வேறு சீரிய நடவடிக்கைகளை எடுத்து வருகிறது என்றார்.
கூட்டுறவுத் துறைக்குப் புதுமையான தீர்வுகளை வழங்குவதில் தேசியக் கூட்டுறவு மேம்பாட்டுக் கழகம் சிறப்பாக செயல்பட்டு வருவதாகவும் அமைச்சர் கூறினார். தேசியக் கூட்டுறவு மேம்பாட்டுக் கழகத்தின் தொடர் முயற்சியில், சஹாகர் மித்ரா: தொழில்பயிற்சி திட்டம் என்ற புதிய திட்டம், இளம் தொழில் நிபுணர்கள் தேசியக் கூட்டுறவு மேம்பாட்டுக் கழகம் மற்றும் கூட்டுறவு நிறுவனங்களில் ஊக்கத்தொகையுடன் பயிற்சி பெற உதவும். நடைமுறைத் தொழில்நுட்பங்களை அறிந்து கொள்ள இந்தப் பயிற்சி அவர்களுக்கு உதவும். மேலும், ஸ்டார்ட் அப் கூட்டுறவு நிறுவனங்களை ஊக்குவிக்கவும் தேசியக் கூட்டுறவு மேம்பாட்டுக் கழகம் ஒரு சிறப்புத் திட்டத்தை அறிமுகப்படுத்தியுள்ளது. விவசாய உற்பத்தியாளர்கள் அமைப்புகள்  போன்ற கூட்டுறவு நடவடிக்கைகள் மூலம், தலைமைப்பண்பு மற்றும் தொழில்முனைவோர்களாக ஆகச் சிறந்த கல்வி நிறுவனங்கள் மூலம் சஹாகர் மித்ராவில் பயிற்சி அளிக்கப்படும்.
இளம் நிபுணர்களின் புதிய மற்றும் புதுமையான ஆலோசனைகளை கூட்டுறவு நிறுவனங்கள் பெற சஹாகர் மி்த்ரா திட்டம் உதவும் என்று எதிர்பார்க்கப்படுகிறது. அதே சமயம், பயிற்சியாளர்கள் பணியிடத்தில் பெறும் பயிற்சியாளனது அவர்கள் தன்னம்பிக்கை பெற உதவுகிறது. இது இரு தரப்புக்கும் வெற்றி என்ற சூழ்நிலையை கூட்டுறவு நிறுவனங்களும், இளம் தொழில்நிபுணர்களுக்கும் அளிக்கும் என எதிர்பார்க்கப்படுகிறது.
இத்திட்டத்தின் கீழ் விவசாயம் மற்றும் துணைப்பாடங்களான ஐ.டி உள்ளிட்டவற்றில் தொழில்துறை பட்டம் பெற்றவர்கள், இப்பயிற்சிக்கு தகுதியானவர்கள் ஆவார்கள். வேளாண் வர்த்தகம், கூட்டுறவு, நிதித்துறை, சர்வதேச வர்த்தகம், வனத்துறை, கிராமப்புற மேம்பாடு, திட்ட மேலாண்மை ஆகிய பாடத்தில் எம்.பி.ஏ. பட்டம் பெற்றவர்கள் அல்லது படிப்பை முடித்தவர்களும் இப்பயிற்சிக்குத் தகுதி பெற்றவர்கள் ஆவர்.
ஊக்கத்தொகையுடன் கூடிய சஹாகர் மித்ரா திட்டத்தின் கீழ் பயிற்சி பெறுபவர்களுக்கு 4 மாத காலத்துக்கு நிதியுதவி கிடைக்கும். இதற்கான நிதியை தேசியக் கூட்டுறவு மேம்பாட்டுக் கழகம் ஒதுக்கி உள்ளது. இந்தப் பயிற்சிக்காக தேசியக் கூட்டுறவு மேம்பாட்டுக் கழகத்தின் இணைய தளத்தில் ஆன்லைனில் தொழில் பயிற்சிக்கு விண்ணப்பிக்கலாம். இதற்கான இணையதளப் பிரிவையும் மத்தி்ய வேளாண் மற்றும் விவசாயிகள் நல்வாழ்வுத்துறை அமைச்சர் தொடங்கி வைத்தார்.
(Visitor Counter : 268
சட்டம் மற்றும் நீதித்துறை அமைச்சகம்
ஷாங்காய் ஒத்துழைப்பு அமைப்பின் சட்ட மற்றும் நீதித்தறை அமைச்சர்களின் மாநாட்டை காணொலி காட்சி மூலமாக இந்தியா நடத்தியது
ஷாங்காய் ஒத்துழைப்பு அமைப்பின் நீதித்துறை அமைச்சர்களின் 7வது மாநாட்டை, மத்திய சட்ட அமைச்சர் திரு.ரவி சங்கர் பிரசாத் இன்று தலைமை தாங்கி நடத்தினார்.
இதில் கஜகஸ்தான், சீனா, கிர்கிஸ்தான், பாகிஸ்தான், ரஜ்யா, தஜிகிஸ்தான், உஸ்பெகிஸ்தான் நாடுகளின் நீதித்துறை அமைச்சர்கள் மற்றும் பிரதிநிதிகள் பங்கேற்றனர். இதில் மத்திய சட்ட அமைச்சகத்தின் செயலாளர் திரு அனூப் குமார் முக்கிய உரையாற்றினார்.
இந்த கூட்டத்தில் உரையாற்றிய மத்திய சட்ட அமைச்சர் திரு ரவி சங்கர் பிரசாத், அனைத்து மக்களுக்கும் குறைந்த செலவில் எளிதாக நீதி கிடைக்க, பிரதமர் மோடி தலைமையில் மேற்கொள்ளப்பட்ட நடவடிக்கைகளை எடுத்துரைத்தார்.
சமூகத்தில் பின்தங்கிய மக்களுக்கு இலவச சட்ட சேவைகள் அளிக்கப்படுவதையும் அவர் குறிப்பிட்டார். 2017ம் ஆண்டில், தொலைதூர சட்ட சேவைகள் மூலம், ஏழைகளுக்கு 3.44 லட்சம் இலவச சட்ட ஆலோசனைகள் காணொலி காட்சி மூலமாக வழங்கப்பட்டதையும் அவர் சுட்டிக் காட்டினார். இந்திய நீதிமன்றங்களில் காணொலி காட்சி மூலம் விசாரணைகள் நடப்பதையும் அவர் சுட்டிக் காட்டினார். கொரோனா சமையத்தில், 25 லட்சத்துக்கும் மேற்பட்ட விசாரணைகள், காணொலி காட்சி மூலமாக நடந்தது என்றும், இவற்றில் 9 ஆயிரம் விசாரணைகள் உச்சநீதிமன்றத்தில் நடந்ததாகவும் அமைச்சர் திரு. ரவிசங்கர் பிரசாத் குறிப்பிட்டார்.
எஸ்சிஓ அமைப்பில் உள்ள உறுப்பு நாடுகள், இணைந்து பணியாற்றுவதோடு, உறுப்பு நாடுகளின் இறையாண்மை மற்றும் பிராந்திய ஒருமைபாட்டை மதித்து நடக்க வேண்டும் எனவும், அமைச்சர் திரு. ரவி சங்கர் பிரசாத் வலியுறுத்தினார்.
எஸ்சிஓ நாடுகளின் நீதித்துறை அமைச்சர்கள் அமைப்பு தங்கள் கருத்துக்கள், சிறந்த நடைமுறைகள் மற்றும் அனுபவங்களை பகிர்ந்து கொள்ள வேண்டும் எனவும் ரவிசங்கர் பிரசாத் வலியுறுத்தினார்.
மாநாட்டு இறுதியில் எஸ்சிஓ அமைப்பில் உள்ள உறுப்புகள் நாடுகள் ஒத்துழைப்புடன் செயல்பட்டு செயல் திட்டங்களை அமல்படுத்த வேண்டும், கருத்துக்களை பகிர்ந்து கொள்ள வேண்டும், பரஸ்பர சட்ட உதவி குறித்து ஆலோசிக்க வேண்டும் என கூட்டறிக்கை வெளியிடப்பட்டது.
https://pib.gov.in/PressReleasePage.aspx?PRID=1665116
மத்திய பணியாளர் தேர்வாணையம்
தேசிய பாதுகாப்பு அகாதெமி மற்றும் கடற்படை அகாதெமி 2022 எழுத்துத் தேர்வு முடிவுகள்
மத்திய அரசு பணியாளர் தேர்வாணையம் 2022 செப்டம்பர் 4-ம் தேதியன்று நடத்திய, தேசிய பாதுகாப்பு அகாதெமி மற்றும் கடற்படை அகாதெமி கடற்படை நடத்திய தேர்வு முடிவுகளின் அடிப்படையில், பின்வரும் வரிசை எண்கள் கொண்ட விண்ணப்பதாரர்கள் நேர்முகத் தேர்வுக்கு தகுதி பெற்றுள்ளனர். தேசிய பாதுகாப்பு அகாதெமியின் ராணுவம், கடற்படை மற்றும் விமானப்படைப் பிரிவுகளில் சேருவதற்காக, பாதுகாப்பு அமைச்சகத்தின் ராணுவ ஆள்சேர்ப்பு வாரியத்தின் 150-ஆவது பாடப்பிரிவுக்கும், 112-ஆவது இந்தியக் கடற்படை பிரிவுக்கும், 2023 ஜூலை 2-ம் தேதி நடத்தவுள்ள நேர்காணலுக்கு தகுதி பெற்றுள்ளனர். தேர்வு முடிவுகளை www.upsc.gov.in. இணையதளத்திலும் காணலாம்.
பட்டியலில் இடம்பெற்றுள்ள விண்ணப்பதாரர்களின் விண்ணப்பங்கள், தேர்வில் சேருவதற்கான நிபந்தனைகளுக்கு இணங்க, தாற்காலிகமானது. எழுத்துத் தேர்வு முடிவுள் வெளியான இரண்டு வாரங்களுக்குள், இந்திய ராணுவ ஆள்சேர்ப்பு இணையதளமான joinindianarmy.nic.in -என்ற இணையதளத்தில் தங்களை பதிவு செய்து கொள்ளுமாறு விண்ணப்பதாரர்கள் கேட்டுக் கொள்ளப்பட்டுள்ளனர். “வெற்றி பெறும் விண்ணப்பதாரர்களுக்கு, ராணுவ ஆள்சேர்ப்பு வாரிய நேர்காணலுக்கான தேர்வு மையங்கள் மற்றும் தேதிகள் ஒதுக்கப்படும். அவை பதிவு செய்யப்பட்ட மின்னஞ்சல் ஐடியில் தெரிவிக்கப்படும். தளத்தில் ஏற்கனவே பதிவு செய்த விண்ணப்பதாரர்கள் இவ்வாறு செய்ய வேண்டிய தேவையில்லை. ஏதேனும் சந்தேகங்கள் அல்லது உள்நுழைவதில் பிரச்சினை இருந்தால், dir-recruiting6-mod[at]nic[dot]in. என்ற மின்னஞ்சலுக்கு தகவல் அனுப்பி வைக்கப்படும்”.
“ராணுவ ஆள்சேர்ப்பு வாரிய நேர்காணலின்போது, விண்ணப்பதாரர்கள் வயது மற்றும் கல்வி தகுதிக்கான அசல் சான்றிதழை அந்தந்த தேர்வு வாரியங்களில் சமர்ப்பிக்கும்படி கேட்டுக் கொள்ளப்படுகின்றனர்”.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1860818
சுகாதாரம் மற்றும் குடும்ப நலத்துறை அமைச்சகம்
ஒரே நாளில் இதுவரை இல்லாத உச்சமாக இந்தியாவில் 63,631 பேர் குணமடைந்தனர்.
குணமடைந்தோர் மொத்த எண்ணிக்கை 22 லட்சத்தை தாண்டியது.
சிகிச்சை பெற்று வருபவர்களை விட 15 லட்சத்துக்கும் அதிகமானோர் குணமடைந்துள்ளனர்.
இந்தியாவின் தினசரி பரிசோதனைகளின் எண்ணிக்கை 10 லட்சத்து 23 ஆயிரம் என்ற புதிய உச்சம் தொட்ட அதே நாளில், இந்தியா மற்றொரு மைல்கல்லை எட்டியது. கடந்த 24 மணி நேரத்தில், இதுவரை இல்லாத அளவுக்கு ஒரே நாளில் 63,631 பேர் நோய்த் தொற்றிலிருந்து குணமடைந்துள்ளனர்.
கோவிட்-19 நோயாளிகள் அதிக அளவில் குணைமடைந்துள்ளதுடன், மருத்துவமனைகளிலிருந்தும், வீட்டுத் தனிமைப்படுத்தலில்  இருந்தும் விடுவிக்கப்பட்டுள்ளனர். குணமடைந்தோர் விகிதம் 74.69 சதவீதம் என்ற அளவை எட்டியது. இதனால், இறப்பு விகிதமும் சரிவடைந்துள்ளது. இதுவரை இல்லாத அளவில் 1.87 சதவீதமாக அது குறைந்திருக்கிறது.
மருத்துவமனைகளில் சிகிச்சை பெற்று வருபவர்களை  விட குணைமடைந்தோர் எண்ணிக்கை 15 லட்சத்துக்கும் அதிகமாகும். குணமடைவோர் எண்ணிக்கை அதிக அளவில் அதிகரித்து வருவதால், நாட்டின் தற்போதைய பாதிப்பு குறைந்துள்ளதைக் காட்டுகிறது. மொத்த பாதிப்பில் இது 23.43சதவீதம். தீவிர பரிசோதனை மூலம் நோய்த்தொற்று முன்னதாகவே கண்டுபிடிக்கப்படுவதாலும், விரிவான கண்காணிப்பு மற்றும் தொடர்பைக் கண்டறிதல், செயல்திறன் மிக்க மருத்துவ சிகிச்சை ஆகியவை நோயாளிகள் விரைந்து குணமடைவதை உறுதி செய்துள்ளன. குணைமடைவோர் எண்ணிக்கை அதிகரிப்பு, இறப்பு விகிதம் குறைந்து வருவது ஆகியவை இந்தியாவின் கள ஆய்வு மற்றும் தீவிர உத்திகளுக்குக் கிடைத்திருக்கும் பயனாகும்.
தொடர் கவனிப்பு அணுகுமுறை உருவாக்கம், தீவிர பரிசோதனைக் கொள்கை, விரிவான தொடர்பு கண்டறிதல், செயல்திறன் மிக்க சிகிச்சை, தீவிரக் கண்காணிப்பில் முழுமையான கவனம், வீடு,வீடாக சென்று தொடர்பை அறிதல் ஆகியவை கோவிட்-19 தொற்றை ஆரம்பநிலையிலேயே கண்டறிய உதவுகின்றன. லேசான, மிதமான பாதிப்பு உள்ளவர்கள் வீடுகளிலேயே தனிமைப்படுத்தப்பட்டு, கண்காணிக்கப்படுகின்றனர். நிலையான மருத்துவ விதிகளின் படி, முழுமையான கவனிப்பு அணுகுமுறை அடிப்படையில், தீவிர பாதிப்புக்கு உள்ளானோர் மருத்துவமனைகளில் அனுமதிக்கப்பட்டு, சிறந்த மருத்துவ சிகிச்சை அளிக்கப்படுகிறது.
கோவிட்-19 குறித்த தொழில்நுட்ப விஷயங்கள், வழிகாட்டுதல்கள், அறிவுரைகள் பற்றிய அனைத்து அதிகாரப்பூர்வ, அண்மைத் தகவல்களுக்கு தயவுசெய்து இந்தத் தளங்களை அணுகவும்: https://www.mohfw.gov.in/ மற்றும் @MoHFW_INDIA .
தொழில்நுட்பம் தொடர்பான கேள்விகளை technicalquery.covid19[at]gov[dot]in என்ற தளத்துக்கு அனுப்பலாம். மற்ற கேள்விகளுக்கு ncov2019[at]gov[dot]in மற்றும் @CovidIndiaSeva ஆகிய தளங்களை அணுகலாம்.
கோவிட்-19 பற்றிய தகவல் ஏதேனும் தேவையென்றால், தொடர்பு கொள்ள வேண்டிய மத்திய சுகாதாரம் மற்றும் குடும்பநலத்துறை அமைச்சகத்தின் உதவி மைய எண்கள்: +91-11-23978046 or 1075 . மாநிலங்கள், யூனியன் பிரதேசங்களின் உதவி மைய எண்கள் பட்டியல் https://www.mohfw.gov.in/pdf/coronvavirushelplinenumber.pdf என்ற தளங்களில் கிடைக்கும்
பிரதமர் அலுவலகம்
2019 ஆம் ஆண்டுக்கான நோபல் பரிசுக்கு தேர்ந்தெடுக்கப்பட்டுள்ள அபிஜித் பானர்ஜிக்கு பிரதமர் வாழ்த்து
ஆல்ஃபிரட் நோபல் நினைவாக வழங்கப்படும் ஸ்வீடன் மத்திய வங்கியான ஸ்வெரீஜஸ் ரிக்ஸ் வங்கியின் பொருளாதார அறிவியலுக்கான, 2019 ஆம் ஆண்டு பரிசுக்கு தேர்ந்தெடுக்கப்பட்டுள்ள அபிஜித் பானர்ஜிக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
“ஆல்ஃபிரட் நோபல் நினைவாக வழங்கப்படும் ஸ்வெரீஜஸ் ரிக்ஸ் வங்கியின் பொருளாதார அறிவியலுக்கான, 2019 ஆம் ஆண்டு பரிசுக்கு தேர்ந்தெடுக்கப்பட்டுள்ள அபிஜித் பானர்ஜிக்கு வாழ்த்துக்கள். வறுமை ஒழிப்புத் துறையில் அவர் குறிப்பிடத்தக்க பங்களிப்பை ஆற்றியுள்ளார். மதிப்புமிக்க நோபல் பரிசை வென்றுள்ள எஸ்தர் டுஃப்லோ மற்றும் மைக்கேல் க்ரீமர் ஆகியோருக்கும் எனது வாழ்த்துக்களை தெரிவித்துக் கொள்கிறேன்” என்று பிரதமர் தெரிவித்துள்ளார்.
(Visitor Counter : 99
சுரங்கங்கள் அமைச்சகம்
சுரங்கங்கள் மற்றும் கனிமங்கள் குறித்த தேசிய மாநாட்டில் மத்திய அமைச்சர் திரு பிரகலாத் ஜோஷி உரையாற்றவுள்ளார்
இம்மாதம் 23 அன்று புதுதில்லியில் நடைபெறவுள்ள சுரங்கங்கள் மற்றும் கனிமங்கள் குறித்த தேசிய மாநாட்டில் மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி உரையாற்றவுள்ளார்.
நாடு முழுவதிலும் உள்ள சுரங்கத் துறையை சேர்ந்த பல்வேறு பங்குதாரர்கள் மாநாட்டில் கலந்து கொண்டு, துறையில் அதிக வளர்ச்சியைக் கொண்டு வருவதற்கும், ‘எளிதாகத் தொழில் செய்வதற்கு’ உதவும் முக்கிய அம்சங்கள் மற்றும் வாய்ப்புகள் குறித்தும் விவாதங்களை நடத்துவார்கள்.
நாட்டில் நடைபெறும் ஆய்வு நடவடிக்கைகள், ஏல முறை மற்றும் நிலையான சுரங்க நடைமுறைகளை ஊக்குவிக்கும் பல குறிப்பிடத்தக்க பிரிவுகளை சுரங்கங்கள் மற்றும் கனிமங்கள் மீதான 5-வது தேசிய மாநாடு கொண்டிருக்கும். சுரங்கங்களின் செயல்திறனுக்கான 5-நட்சத்திர விருது வழங்கும் விழா இந்த ஒரு நாள் மாநாட்டின் மற்றொரு சிறப்பம்சமாக இருக்கும்.
தனியார் நிறுவனங்களுக்கு வெளிப்படையான மற்றும் காகிதமில்லா செயல்முறை மூலம் அங்கீகாரம் வழங்குவதற்கான இணையதளத்தையும் இந்த மாநாட்டின் போது அமைச்சர் திரு பிரகலாத் ஜோஷி தொடங்கி வைக்கிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773448
----
(Visitor Counter : 157
பெண்கள் மற்றும் குழந்தை நலன் அமைச்சகம்
அங்கன்வாடி பணியாளர்கள் நியமனத்திற்கான விதிமுறைகள்
மத்திய அரசின் நிதியுதவியுடன், மாநில அரசுகள் மற்றும் யூனியன் பிரதேச நிர்வாகங்களால் அங்கன்வாடி சேவைகள் திட்டம் செயல்படுத்தப்படுகிறது. அங்கன்வாடி பணியாளர்களை சம்பந்தப்பட்ட மாநில அரசுகள் நியமிக்கின்றன. விதிமுறைகளின்படி நியமிக்கப்படும் அங்கன்வாடி பணியாளர்கள் உள்ளூர் கிராமங்களைச் சேர்ந்தவர்களாக இருப்பதுடன் மாநில அரசு அமைத்துள்ள தேர்வுக் குழுவால் தேர்வு செய்யப்படுகிறார்கள். மெட்ரிகுலேஷன் பள்ளிப்படிப்பு குறைந்தபட்ச கல்வித்தகுதியாகும். அங்கன்வாடி பணியாளர்கள் மற்றும் உதவியாளர்களுக்கு வயது வரம்பு 18 முதல் 35 வயதாகும்.
அங்கன்வாடி பணியாளர்கள் மற்றும் உதவியாளர்களுக்கு மாதாந்திர மதிப்பூதியத்தை மத்திய அரசு அவ்வப்போது நிர்ணயித்து வருகிறது. அங்கன்வாடி மையங்களில் பணிபுரியும் பணியாளர்களுக்கு மாதம் ரூ.4,500-ம் மினி அங்கன்வாடி மையங்களில் பணிபுரியும் பணியாளர்களுக்கு ரூ.3,500-ம் மதிப்பூதியம் வழங்கப்படுகிறது. அங்கன்வாடி உதவியாளர்களுக்கு மாதம் ரூ.2,250 மதிப்பூதியமாக வழங்கப்படுகிறது.
இத்தகவலை மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி ஜூபின் இரானி மக்களவையில் எழுத்து மூலம் அளித்த பதிலில் கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780115
-----
(Visitor Counter : 101
ரசாயனம் மற்றும் உரங்கள் அமைச்சகம்
திரு மண்டவியா நாட்டில் உரங்கள் கிடைப்பது குறித்து மாநில வேளாண் அமைச்சர்களுடன் சந்திப்புக் கூட்டம் நடத்தினார்; பற்றாக்குறை இல்லை என உறுதிப்படுத்தப்பட்டது.
மத்திய இரசாயனங்கள் மற்றும் உரங்கள் துறை அமைச்சர் திரு மன்சுக் மண்டவியா இன்று மாநில வேளாண் அமைச்சர்கள், உரங்கள் துறை மற்றும் வேளாண் அமைச்சகத்தின் மூத்த அதிகாரிகளுடன் இணைய சந்திப்புக் கூட்டத்தை நடத்தினார்.
சந்திப்பில் உரையாற்றிய திரு மண்டவியா, நாட்டில் உரங்களுக்கு தட்டுப்பாடில்லை என்று தெரிவித்தார். அது விவசாயிகள் சமூகத்திற்கு போதுமான அளவில் கிடைக்கிறது என்றும் அவர் உறுதிப்படுத்தினார்.
நாடு முழுவதும் உரங்களை சீராக வழங்குவதற்காக மாநில நிர்வாகங்களின் அனைத்து அதிகாரிகளுடனும் நிகழ்நேர ஒருங்கிணைப்புக்கு அமைச்சர் அதிகாரிகளுக்கு அறிவுறுத்தினார்.
சில மாநிலங்களின் வேளாண் அமைச்சர்கள் இணையம் மூலம் சந்திப்பில் பங்கேற்றனர். இராசயனங்கள் துறையின் செயலாளர் சாபிலேந்திர ரூல் இணைச் செயலாளர் மற்றும் துறையின் மற்ற மூத்த அதிகாரிகள் ஆகியோர் இந்த நிகழ்வில் கலந்து கொண்டனர்.
பிரதமர் அலுவலகம்
திரு ஹோமன் பார்கோஹைனின் மறைவிற்கு பிரதமர் இரங்கல்
திரு ஹோமன் பார்கோஹைனின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார்.
இது தொடர்பான சுட்டுரைச் செய்தியில், “அசாமிய இலக்கியம் மற்றும் இதழியலில் திரு ஹோமன் பார்கோஹைனின் உயரிய பங்களிப்பிற்காக அவர் நினைவு கூரப்படுவார். அவரது படைப்புகள், அசாம் மக்களின் வாழ்க்கை மற்றும் கலாச்சாரத்தின் பன்முகத் தன்மை வாய்ந்த அம்சங்களைப் பிரதிபலித்தது. அவரது மறைவினால் மிகவும் துயரடைந்தேன். அன்னாரது குடும்பத்தினருக்கும் ஆதரவாளர்களுக்கும் ஆழ்ந்த இரங்கல்கள். ஓம் சாந்தி”, என்று பிரதமர் கூறியுள்ளார்.
----
(